בלוג אופנה Vered'Style: !בשמלה אדומה ועקב קטן
היום אני חוזרת עם אאוטפיט שצולם עוד לפני שהסתפרתי והתמונות שכאן קצת גורמות לי להתגעגע לשיער הארוך הזה. אם אני אפסיק להתעלל בשיער שלי עם הגוונים וההבהרות אולי עוד אצליח לחזור לאורך הזה מתישהו...
את האאוטפיט שראיתם כאן היום לבשתי ליום עבודה מהנה במיוחד. מי שלא יודע, אני מרצה ב"שנקר" (בין היתר) ומלמדת שם קורס סטיילינג אישי. בשנת הלימודים הנוכחית (וגם בשנה שעברה) לימדתי סדנת סטיילינג אישי של "שנקר" גם בבית ספר בעפולה ואת האאוטפיט שהגיע לכאן היום לבשתי ליום הצילומים שסיים את הסדנה. התלמידות שלי עשו אחת לשנייה מהפכים, בחרו את הבגדים הנכונים והמחמיאים בהתאם לכל מה שלמדנו בקורס, הלבישו אחת את השנייה, הוסיפו אקססוריז משדרגים ויצרו לוקים חדשים ומלאים בסטייל. כל זה צולם כמובן לפרוייקט הגמר שלהן ואני הייתי שם איתן בכל התהליך. הנחיתי אותן ובעיקר נהניתי לראות איך מביאות לידיי ביטויי את כל מה שהן למדו איתי בשיעורים. ליום עבודה אינטנסיבי שכזה, שבו אני צריכה לעמוד שעות רבות ולהתרוצץ ממקום למקום, בחרתי ללבוש שמלת אוברסייז נוחה ונעליים עם עקב קטן ונוח. הצבע העז של השמלה "והדיטיילס" בחלק הקדמי היו מלאי נוכחות ועשו את כל העבודה, כך שכמעט ולא הייתי צריכה להוסיף אקססוריז ללוק. בחרתי בנעליים מעניינות (ונוחות!!!), תיק שחור וסיימתי.
ואחרי שכל היום צילמנו את הלוקים החדשים והמשודרגים של התלמידות שלי, חזרתי הביתה ורצתי לצלם את הלוק שלי ;-)
שיהיה לכולכם שבוע נפלא וחזרה קלה לשגרה!
למידע ופרטים על סדנאות סטיילינג אישיות או קבוצתיות, אתם מוזמנים לשלוח לי הודעה פרטית בפייסבוק (כאן) או במייל horenvered@gmail.com
שמלה/ מירב לוי/ Dress
נעליים/ Shoes/ CASTRO
תיק/ Bag/ PULL&BEAR
צמידים/ Bracelets/ ZARA, FOREVER 21
את פשוט יפה ! אין בגד שלא מחמיא לך!
Peacha May 4, 2016 at 11:43 AM
הורסת! שילוב של אדום ונעליים משגעות